આ પહેલા ટીમ ઇન્ડિયાએ 50 ઓવરમાં 252 રનમાં ઓલ આઉટ થઇ ગઇ હતી. ટીમ ઇન્ડિયા વતી સુકાની વિરાટ કોહલીએ 92 રન, રહાણે 55 રન કર્યા હતા. ત્યાર બાદ 253 રનના લક્ષ્યાંક પાર પાડવા માટે મેદાને ઉતરેલી ઓસ્ટ્રેલિયા ટીમની શરૂઆત સારી રહી ન હતી. ઓપનર હિલટન અને ડેવીડ વોર્નર 1-1 રને આઉટ થઇ ગયા હતા. ભુવનેશ્વર કુમારે શાનદાર બોલીંગ કરતા બન્ને ઓપનર બેટ્સમેનોને આઉટ કર્યા હતા. જોકે ટ્રેવીસ હેડે સ્ટીવ સ્મીથ સાથે મહત્વની ઇનીંગ રમી હતી અને બન્ને વચ્ચે ત્રીજી વિકેટ માટે 76 રનની મહત્વની ભાગીદારી નોંધાઇ હતી. ટ્રેવીસ હેડે 39 બોલમાં 5 ચોગ્ગાની મદદથી 39 રન કર્યા હતા.